
[bookmark: _Toc431981756]ሀ.	መግቢያ
ሀገራችን በንብ ሀብት ልማት በማርና ስም ሞርቷ የታወቀች ብትሆንም ዘርፉ ለሀገራዊ ኢኮኖሚ የሚያበረክተው ድርሻ ከዚህ ግባ የሚባል አይደለም፡፡ ለዚህም እንደ ምክንያት ሆኖከሚጠቀሱት ውስጥ የተሻሻለ የንብ ሀብት ልማት ስራ አለመስፋፋት፣ የተለያዩ ቴክኖሎጂዎችን አለመጠቀም፣  የደን መጨፍጨፍ፣ የኬሚካል ርጭትና የመሳሰሉት በዋናነት  ይጠቀሳሉ፡፡ 
ይህንን ችግር ለመቅረፍና ዘርፉን ውጤታማ ለማድረግ እየተንቀሳቀሱ ካሉት መንግስታዊና መንግስታዊ ያልሆኑ ድርጅቶች መካከል አንዱ ንቦች ለልማት በኢትዮጵያ ሲሆን ድርጅቱ ከግብርና፣ ከአመልድ፣ ንቦች ለልማት በእንግሊዝ እና ከሌሎችም አጋር አካላቶች ጋር በመተባበር ድሃ፣ የድሃ ድሃ አርሶ አደሮችን፣ ወጣቶችና ሴት እማውራዎችን ገቢ ለማሻሻልና የችግር ተጋላጭነታቸውን ለመቀነስ የ3 ዓመት ፕሮጀክት በመንደፍ በክልሉ ውስጥ በሚገኙ ሁለት ወረዳዎች ማለትም ባህር ዳር ዙሪያ ወረዳና ደራ ወረዳ ላይ የተለያዩ የልማት ስራዎችን በመስራት ላይ ይገኛል፡፡ 
በመሆኑም በሀገራችን ብሎም በክልላችን ያለውን የንብ ሀብት በተገቢው ጥቅም ላይ ለማዋልና ለሀገራዊ ኢኮኖሚያዊ ፋይዳ እንዲኖረው ለማድረግ በአርሶ አደር ደረጃ ያለውን ባህላዊ የንብ ሃብት ልማት ወደ ተሻለ አሰራር ማምጣትን ይጠይቃል፡፡ ይህን ለማድረግም በአርሶ አደሩ አካባቢ የተሻለ ልምድ ያላቸው፣ ቴክኖሎጂዎችን በቀላሉ ተቀብለው ለሌሎች ማድረስ የሚቻሉ አናቢዎችን በንብ አናቢው ማህበረሰብ ውስጥ ድጋፍ እንዲሰጡ በማድረግ የንብ ሃብት ልማት ስራውን ወደ ተሻለ ለማድረስና አአደሩን ለመደገፍ የሚችሉ የተሻሉ አናቢዎችን ከአ/አደሩ መካከል በመለየት፣ በማሰልጠን በወቅቱ ወደ ስራ ማስገባት አስፈላጊ ነው፡፡ 
ስለሆነም በንብ ማነብ ዘርፍ የተሻለ ልምድና እውቀት ያላቸውን መሪ ንብ አናቢዎችን በመምረጥና በማሰልጠን ሌሎች አርሶ አደሮችን እገዛ እንዲያደርጉ አስፈላጊ በመሆኑ ተግባሩን ለመፈፀም የሚከተለውን መመሪያ ማዘጋጀት አስፈላጊ ሆኗል፡፡ 
[bookmark: _Toc431981757]ለ.	የመሪ ንብ አናቢዎችን መምረጫ መስፈርት
አርሶ አደሩ በንብ እርባታ የረጅም ጊዜ ልምድና እውቀት ያለው ቢሆንም ከሌሎች የግብርና ስራዎች ጋር ሲነፃፀር ዘርፉ የተሰጠው ትኩረት አነስተኛ ነው፡፡ በመሆኑም ንብ እርባታውን በተሻለ መልኩ ለመስራት መሪ ንብ አናቢዎችን ከአርሶ አደሮች የተሻለ የንብ ማነብ ክህሎትና ልምድ ያላቸውና በአርሶ አደሩ አካባቢ በመገኘት ልምዳቸውን ለማካፈል እንዲችሉ ልምድ ካላቸውም ውስጥ የተሻሉትን ለመምረጥ የሚያስችል የመምረጫ መስፈርቶችን ማውጣት አስፈላጊ ነው፡፡ 
1. ከንብ ማነብ ጋር ተያይዞ አዳዲስ አሰራሮችና ቴክኖሎጂዎችን ተቀብሎ ለመስራት ዝግጁ የሆነ 
በንብ ማነብ ስራ ከባህላዊ አሰራር በቀላሉ ወደ ተሻሻሉ አሰራሮች የገቡ፣ የተሻሻሉ ቴክኖሎጂዎችንና አሰራሮችን በቀላሉ የሚቀበሉና በተግባር የሚያውሉ ብሎም ለአካባቢው ንብ አናቢ በቀላሉ ለማስተላለፍና ለማስረፅ የሚችሉ፡፡ 
2. በንብ ማነብ ልምድ ያለው
ለረጅም ጊዜ በንብ ማነብ፣ መንከባከብ፣ በቀሰም ዕፅዋት ልማት፣ በአካቢ ጥበቃና የንብ ውጤቶችን ላይ ልምድ ያለው አርሶ አደር የሆነ፡፡ 
3. ማንበብና መፃፍ የሚችሉ 
በተለያዩ ስልጠናዎችና በራሪ ወረቀቶች ላይ ለሚወጡ ለንብ ማነብ ስራች አጋዥ የሆኑ ፅሁፎችን አንብቦ ለመረዳት፣ መረጃዎችን ለመሰብሰብና ለሚመለከተው አካል በፅሁፍ ለማተላለፍ እንዲቻል ማንበብና መፃፍ የሚችሉ ቅድሚያ ተሰጧቸው የሚመረጡ ይሆናል፡፡ ሆኖም ግን በአካባቢው ማንበብና መፃፍ የሚችሉ ከሌሉ የተሻሉትን ማካተትና በተማሩ የቤተሰብ አባል እንዲደገፉ የሚደረጉበትን ሁኔታ የተመቻቸ ቢሆን ይመረጣል፡፡ 
4. በማህበረሰቡ ዘንድ ተቀባይነት ያለው 
የህብረተሰቡን ልምድ፣ ባህልና ወግ የሚያከብርና በአካባቢው ማህበረሰብ በስነ ምግባሩ የተመሰገነና ተቀባይነት ያለው 
5. በንብ እርባታው ዘርፍ የተሻለ ገቢ ያለው 
በንብ ማነብ ዘርፍ የተሸለ ውጤት ያገኘና የራሱንና የቤተሰቡን ኑሮ ያሻሻለ እና ዘረፉን ለሀብት መፍጠሪያ እንደ አንድ ምንጭ አድርጎ የሚያስብ፡፡ 
6. የቤተሰብ አባል ያለው 
የንብ ማነብ ስራ ልዩ ትኩረትና ጥንቃቄ የሚፈልግና በአብዛኛው ሌሊት የሚሰራ በመሆኑ ሌሎች አርሶ አደሮችን ለመደገፍ በሚያደርገው እንቅስቃሴ የግል የግብርና ስራው እንዳይጓደል በቤተሰቡ ውስጥ በተወሰነ መልኩ ስራ ሊሸፍን የሚችል የቤተሰብ አባል ያለው መሆኑ ይመረጣል፡፡ 
7. ሙሉ ጊዜውን በልማት ስራዎች የሚያሳልፍ 
ሁሉንም የግብርና ስራዎች አቀናጅቶ የሚሰራ እና ሙሉ ጊዜውን በግብርና ስራ ላይ መሰረት ያደረገና አብዛኛውን ጊዜ አካባቢውን የማይለቅ፡፡ 
8. ለሌሎች አርሶ አደሮች ልምድ ዕውቀቱን ለማጋራት ተነሳሽነት ያለው 
እንደ ሌሎች የግብርና ስራዎች በንብ ማነብ ያለውን ክህሎት በአካባቢ ለሚገኙ ንብ አናቢዎች ድጋፍ ለማድረግ ሙሉ ፈቃደኛ ቢሆን ይመረጣል፡፡ 
9. ጎጥን ወይም መንደርን መሰረት ማድረግ 
የንብ ማነብ ስራ በአብዛኛው ጊዜ በጨለማ የሚከናወን በመሆኑ መሪ አናቢዎች ከቤታቸው ወደ ተደጋፊ አናቢዎች ተንቀሳቅሶ ድጋፍ ለማድረግ እንዲችሉና አድካሚ እንዳይሆንባቸው የመሪዎችና የተጠቃሚ አርሶ አደሮች የቦታ ርቀት የተቀራረበ ቢሆን ይመረጣል፡፡ 
[bookmark: _Toc431981758]ሐ.	የመሪ ንብ አናቢዎች ሚና እና ሀላፊነት

ሚና
· ለተጠቃሚ አርሶ አደሮች የንድፈ ሀሳብና የተግባር ስልጠና መስጠት 
· የተሻሉ ተሞክሮዎችን በመለየት አንዱ ከሌላው እንዲማር ማድረግ 
· ቀበሌውን መሰረት ያደረጉ መልካም አጋጣሚዎችና ተግዳሮቶችን መለየትና ማስተላለፍ
ኃላፊነት
· የተመደቡ የመገልገያ አልባሳትና የማነቢያ ቁሳቁሶችን በአግባቡ ስራ ላይ ማዋልና በጥንቃቄ መያዝ 
· የሚደግፋቸውን አናቢዎች በመያዝ አመታዊ የስራ ዕቅድና የማስፈፀሚያ የድርጊት መርሀግብር በማዘጋጀት ለቀበሌ የእንስሳት እርባታ ባለሙያ ያቀርባል፡፡ 
· በወረዳም ሆነ በቀበሌ የሚዘጋጁ ስልጠናዎችን መከታተል 
· በሚዘጋጅለት የሪፓርት ቅፅ መሰረት በየወሩ የሚከናወኑ ተግባራትን በቀበሌ እስሳት ባለሙያ በኩል ማስተላለፍ 
· ተጠቃሚ አርሶ አደሮችን ሙያዊ ድጋፍ በመስጠት እንዲበቁ ማስቻል 
· 
[bookmark: _Toc431981759]መ.	መሪ አናቢውን ለማሰልጠን ትኩረት የሚደረግባቸው ስልጠና ይዘቶችና ስልቶች
1. የስልጠና ይዘቶች 
ስልጠናው ለመሪ አናቢዎች በንድፈ ሀሳብና በተግባር የተደገፈ ሁኖ በተለያዩ ርዕሶች ላይ የሚያተኩር ይሆናል፡፡ 
1.1. የንድፈ ሀሳብ የስልጠና ይዘቶች 
1.1.1. የመማማሪያ ስልቶች 
· የመረጃና ስራ አፈፃፀም ልውውጥ ስርዓትን በተመለከተ 
· የእቅድና የድርጊት መርሀ ግብር አዘገጃጀት 
· የክትትልና ድጋፍ አሰጣጥኝ በተመለከተ 
1.1.2. ሙያዊ ስልጠና 
· የቀፎ አይነቶችና ጠቀሜታቸው 
· የንብ ስነ ህይወት 
· የንብ እርባታ ጠቀሜታ 
· የንብ ጠላቶችና ችግሮች 
· የቀስም ዕፅዋት ልማት 
· የማር አመራረትና አያያዝ 
· የኅብረ-ንብ አሰሳና ክትትል 
· ዓመታዊ የንብ እርባታ ስራዎች መርሃ ግብር 
1.2. የተግባር ስልጠና ይዘቶች 
· የቀፎ አሰራር 
· የንብ ማዘወር 
· የኅብረ-ንብ ከፊል ዑደትን መከላከል
· የኅብረ-ንብ ከፈላ 
· የምርት አያያዝና አመራረት 
· የንብ ቀፎ አሰሳና ክትትል 
· የአልባሳት አጠቃቀም 
2. ስልጠናው የሚወስደው ጊዜ 
ስልጠናው በንብ እርባታ ዓመታዊ መርሃ ግብር መሰረት እና እንደ ስራዎች ወቅታዊነት እንዲሁም የበጀት አቅም ከስራዎች የጊዜ ሰሌዳ ቀደም ብለውና በስራው ወቅት እንደተግባሩ ባህሪ የሚከናወኑ ሁነው በአጠቃላይ በዓመት ውስጥ ሦስት ወቅታዊ ስልጠናዎች የሚካሄዱ ይሆናል፡፡ 
3. ስልጠና የሚሰጥበት ቦታ 
ስልጠናው የሚሰጠው በየቀበሌው በሚገኙ የገበሬ ማሰልጠኛ ተቋማት ሁኖ የተሻለ አሰራርና ተሞክሮ ባላቸው ቀበሌዎች ላይም የልምድ ልውውጥ ማካሄድ፡፡ 
4. ስልጠናው የሚያስተባብር 
ንቦች ለልማት በኢትዮጵያ ከሁሉም ደረጃ ካሉ ግብርና ባለሙያዎች ጋር በመሆን ይሰጣል፡፡ 
5. ለስልጠና የሚያስፈልግ በጀትና የማሰልጠኛ ቁሳቁሶች 
በበጀት በኩል ንቦች ለልማት በኢትጵያ ሙሉ ለሙሉ የሚሸፍን ሲሆን የሙያ ድጋፍ ማድረግ ላይ የግብርና ጽህፈት ቤትበጋራ ከፕሮጀክቱ ጋር አብሮ የሚሰራው ይሆናል፡፡
[bookmark: _Toc431981760]ሠ.	የባለ ድርሻ አካላት የስራ ድርሻ
1. በየደረጃው የሚገኙት የግብርና ጽህፈትቤቶች 
· በወጣው መመሪያ መሰረት መሪ አናቢዎችን መምረጥ 
· ስልጠና መስጠትና ማስተባበር 
· ሪፓርቶችን ማጠናከርና ማስተላለፍ 
· ምርጥ ተሞክሮዎችን መቀመርና ልምድ ልውውጥ ማካሄድ 
2. የወረዳ ህብረት ስራ ማህበር ጽ/ቤት 
· የተቋቋሙ የማር ምርት ውጤቶች ህብረት ስራ ምህበራትን ማጠናከር 
· የገበያ ትስስር መፍጠርና እንዲጠናከር ማድረግ 
· ለአባላት ስልጠና መስጠት 
3. ንቦች ለልማት በኢትዮጵያ 
· ለመሪ አናቢዎችን ስልጠና መስጠት 
· በጀት መመደብ 
· ክትትልና ድጋፍ ማድረግ 
· ሪፓርቶችን ማጠናከርና ማስተላለፍ 
· መልካም ተሞክሮዎችን መቀመርና የልምድ  ልውውጦችን ማካሄድ 
· የማነቢያ አልባሳትና ቁሳቁስ ማቅረብ 
4. አመልድ 
· የዳሰሳ ጥናት ማካሄድ (የመነሻና መድረሻ ዳሰሳ ጥናት) 
· የገበያ ጥናት በማካሄድና ወቅታዊ የገበያ መረጃዎችን ማካፈል 
· ክትትልና ግምገማ ማካሄድ

[bookmark: _Toc431981761]ረ.	መረጃለውውጥንበሚመለከት
1. የመረጃ ፍሰት 
· በአባላቱ የማነቢያ ቦታ ሁኖ በየጊዜው በመቀያየር በተራ በእያንዳንዱ አባል የሚታዩ ክፍተቶችን መለየትና ማስተካከል መሰረት ያደረገ አሰራር መዘርጋት፡፡ 
· የመረጃ ፍሰቱ ሁለትዮሽሁኖ ከተጠቃሚ አርሶ አደሮች ወደ መሪ አናቢዎች ከዛም ወደ ቀበሌ ግብርና ጽ/ቤት ብሎም ወደ ወረዳ ከዛም ተጠቃሎ ወደ ፕሮጀክቱ እና የሚመለከተው አካል የሚፈስ ይሆናል፡፡ 

2. የመረጃ ልውውጡ የጊዜ ሰሌዳ 
ወቅታዊ ስራዎች በሚኖሩ ጊዜ ሳምንታዊ ሪፓርት እንዲሁም ከወቅታዊ ስራዎች ውጭ በሚሆኑበት ጊዜ በወር አንድ ጊዜ የሪፓርት ግንኙነት ሚካሄድ ይሆናል፡፡ 
3. የመረጃው አይነት 
የመረጃው አይነት እንደየወቅታዊ ስዎች የሚለያይ ሆኖ መሪ አናቢዎች በተሰጣቸው ሙያ እቅድና ተግባር የሚወሰን ይሆናል፡፡ 
[bookmark: _Toc431981762]ሰ.	የቡድን አባላት አመሰራረት
አንድ መሪ አናቢ እስከ አምስትና ና ከዛም በላይ ተጠቃሚ አርሶ አደሮች በስሩ እንደየቦታው አቀማመጥና ርቀት መሰረት ይይዛል፡፡ እንዲሁም በአንድ (1) መሪ ንብ አናቢ እና በተጠቃሚ አርሶ አደሩ መሀከል ከ ሁለት ኪ.ሜ ባይበልጥ ይመረጣል፡፡ 
[bookmark: _Toc431981763]ቀ.	የመሪአናቢዎች የድርጊት መርሃ-ግብር
· በአንድ ቀበሌ ላይ የሚገኙ መሪ አናቢዎች በቀበሌው በሚገኘው የአርሶ አደር ማሰልጠኛ ተቋም ወቅታዊ ስራ በሚኖርበት ጊዜ በየ ሁለት ሳምንት ልዩነት እዲሁም ወቅታዊ ስራ በማይበዛበት ወቅት ደግሞ በወር አንድ ጊዜ እርስ በርሳቸው የሚገናኙ ሲሆን በሚገናኙበት ጊዜም ወቅታዊ ስራዎችን ሁኔታ እና እቅድ ይወያያሉ ይገመግማሉ፡፡ 
· እያንዳንዱ መሪ አናቢ ከራሱ ተጠቃሚ አርሶ አደር ቡድን ጋር በሳምንት አንድ ጊዜ ተገናኝተው ስራዎችን ይገመግማሉ እቅድም ያወጣሉ፡፡ 
[bookmark: _Toc431981764]በ.	በንቦችለልማትበኢትዮጵያለመሪንብአናቢዎችየሚደረጉየቁሳቁስድጋፍ
ለመሪ አናቢዎች አገልግሎት የሚውሉ የንቦች ንድፋት መከላከያ አልባሳትና የመገልገያ ቁሳቁሶች ለፕሮጀክቱና በአርሶ አደሮች በኩል የሚቀርቡ ሲሆን በአርሶ አደሩ መቅረብ የሚችሉት በግልፅ ተለይተው እንዲቀርቡ የሚደረግ ሲሆን በአርሶ አደሩ ደረጃ መቅረብ የማይችሉ እና የፋብሪካ ውጤት የሆኑ መግለገያዎች በፕሮጀክቱ መቅረብ የሚችሉ ይሆናል፡፡ 



[bookmark: _Toc431981765]ዓመታዊ የንብ ማናባት ወቅታዊ
	No 
	ተግባራት 
	ወራት 

	
	
	መስከረም
	ጥቅምት
	ህዳር
	ታህሳስ
	ጥር
	የካቲት 
	መጋቢት
	ሚያዚያ
	ግንቦት
	ሰኔ
	ሀምሌ
	ነሃሴ

	1
	ቀፎን መምረጥና መስራት 
	
	
	
	
	
	
	
	
	
	
	
	

	2
	ርብራብ መስራትና ማàላት
	
	
	
	
	
	
	
	
	
	
	
	

	3
	ኅበረ-ንብ ማዛወር 
	
	
	
	
	
	
	
	
	
	
	
	

	4
	የኅብረ-ንብ አሰሳ 
	
	
	
	
	
	
	
	
	
	
	
	

	5
	ኅብረ-ንብ ከፈላ 
	
	
	
	
	
	
	
	
	
	
	
	

	6
	ከፊል ዑደትን መከላል
	
	
	
	
	
	
	
	
	
	
	
	

	7
	የተሻለ የማር ገበያ ዕውቅና መፍጠር 
	
	
	
	
	
	
	
	
	
	
	
	

	8
	ማር ማምረት 
	
	
	
	
	
	
	
	
	
	
	
	

	9
	ማር ከተመረተ በ“ላ መደረግ ስለሚገባው ጥንቃቄ
	
	
	
	
	
	
	
	
	
	
	
	

	10
	ማር ማጣራት
	
	
	
	
	
	
	
	
	
	
	
	

	11
	የንብ ጋጣ መስራት
	
	
	
	
	
	
	
	
	
	
	
	

	12
	ኅብረ-ንብ ማጥመድ 
	
	
	
	
	
	
	
	
	
	
	
	

	13
	የቀሰም ዕፅዋት ማልማት 
	
	
	
	
	
	
	
	
	
	
	
	

	14
	በድርቅ ወራት ንቦችን መንከባከብ

